Na podlagi 18. člena Poslovnika Uradniškega sveta, št. 0130-18/2020/3 z dne 9. 11. 2020 – uradno prečiščeno besedilo in Poslovnika o spremembah Poslovnika Uradniškega sveta, št. 0130-5/2021/1 z dne 18. 1. 2021, Uradniški svet izdaja

**Poslovnik o spremembah in dopolnitvah**

**Poslovnika o delu posebnih natečajnih komisij**

1. člen

V Poslovniku o delu posebnih natečajnih komisij (št. 0130-18/2020/4 z dne 9. 11. 2020 – uradno prečiščeno besedilo; v nadaljnjem besedilu: poslovnik) se v drugem odstavku 8. člena besedilo » s Standardi strokovne usposobljenosti z merili za izbiro in metodami preverjanja usposobljenosti uradnikov na položajih v državni upravi, ki jih je sprejel Uradniški svet na seji dne 8. 11. 2010 in veljajo od 1. 1. 2011« nadomesti z besedilom »z veljavnimi standardi strokovne usposobljenosti.«.

1. člen

Prvi odstavek 11. člena poslovnika se spremeni tako, da se glasi:   
»(1) Posebna natečajna komisija dela in odloča neposredno na sejah, lahko pa tudi na spletnih sejah, ki se izvedejo s pomočjo spletnih orodij.«.

1. člen

Prvi odstavek 12. člena poslovnika se spremeni tako, da se glasi:   
»(1) V izbirnem postopku se preizkusi usposobljenost kandidata za opravljanje nalog uradnika na položaju s preučitvijo dokumentacije, ki jo je kandidat predložil v izbirnem postopku, z razgovorom s kandidatom in psihološkim testiranjem vodstvenega potenciala, po naročilu predlagatelja, ki je objavil postopek posebnega javnega natečaja, pa tudi z drugimi metodami, ki so skladne s strokovnimi spoznanji na področju ravnanja z ljudmi pri delu.«.

V drugem odstavku 12. člena poslovnika se za besedama »Uradniški svet« namesto vejice postavi pika in črta besedilo »ne glede na kandidatovo izobrazbo oz. njegovo trenutno zaposlitev.«.

Četrti odstavek 12. člena poslovnika se spremeni tako, da se glasi:

»(4) Če kandidat ne želi sodelovati pri posameznih dejanjih v izbirnem postopku ali za svojo odsotnost pri posameznem dejanju v izbirnem postopku ne navede opravičljivega razloga, se šteje, da je od prijave odstopil.«.

1. člen

Za 12. členom poslovnika se doda nov 12.a člen, ki se glasi:

»12.a člen

(1) Rezultati psihološkega testiranja vodstvenega potenciala posameznega kandidata se lahko upoštevajo tudi v drugih izbirnih postopkih posebnih javnih natečajev še eno leto po izvedbi testiranja.

(2) Posebna natečajna komisija se na seji seznani le s poročilom o testiranju vodstvenega potenciala posameznega kandidata.

(3) Rezultate psihološkega testiranja hrani strokovna služba ministrstva, pristojnega za upravo, v fizični obliki, in sicer v skladu s predpisi s področja varstva osebnih podatkov.«.

1. člen

V 13. členu poslovnika se črta prvi odstavek.

Dosedanji drugi in tretji odstavek postaneta prvi in drugi odstavek.

1. člen

V 13.a členu poslovnika se črta besedilo »obeh sklopov«.

1. člen

V prvem odstavku 14. člena poslovnika se črta zadnji stavek.

1. člen

Ta poslovnik začne veljati s 1. 5. 2021.

Pred uveljavitvijo se poslovnik objavi na spletni strani Uradniškega sveta.

Številka: 0130-5/2021/2

Datum: 12. 4. 2021

Rastko Rafael Kozlevčar

predsednik Uradniškega sveta